da en da nl ca da da de es da da da da da da da da da da da da da fr en da en nb ro da da da en da en nb da de nb da da da da da da da da da da da da nl da en da da es nl da
Ny afgørelse er skelsættende i kampen for ordentlige arbejdsforhold | FOA
To medarbejdere i plejefirma var at betragte som lønmodtagere, selvom de var ansat som selvstændige konsulenter, viser afgørelse fra Lønmodtagernes Garantifond. Afgørelsen kan få stor betydning for at sikre ansatte mod lidt for smarte ansættelsesvilkår, mener FOA.
”Nu har vi myndighedernes ord for, at man ansættelsesretsligt er at betragte som lønmodtager – selvom man er hyret ind som underleverandør.”
Sådan siger næstformand i FOA Thomas Enghausen om den afgørelse, Lønmodtagernes Garantifond har truffet, hvor myndigheden anerkender kravet fra to social- og sundhedsassistenter om dækning af ubetalt løn i det konkursramte plejefirma Medistance.
De to social- og sundhedsassistenter var ansat som underleverandører med egne cvr-numre i det private plejefirma, som sidste år gik konkurs. Medarbejderne indgik i arbejdsplanen på lige fod med deres kolleger, som var ansat i ’almindelige’ stillinger, men fik blandt andet kun løn for den aktive tid, de var hos borgerne – det resulterede i nogle tilfælde i arbejdsdage på over 12 timer og fik hverken pension eller feriepenge.
”Hvis man vil have ansatte, som indgår i arbejdsplanen på lige fod med kolleger, som er fastansat, bliver man også nødt at honorere dem som lønmodtagere med den sikkerhed og løn, der følger med,” siger Thomas Enghausen.
Brugen af falske selvstændige er mest kendt fra blandt andet byggebranchen, hvor arbejdsgivere har kunne hyre billig arbejdskraft ved at hyre medarbejdere ind som underleverandører og fra udbringningsbranchen.
Afgørelsen fra Lønmodtagernes Garantifond kommer efter en lignende sag, hvor en medarbejder i udbringningsfirmaet Wolt rettede henvendelse til Skatterådet for at få klarlagt, om han skattemæssigt var at betragte som selvstændig eller som lønmodtager. Her var beskeden fra Skatterådet, at medarbejderne var lønmodtagere.
”Det her viser med al tydelighed, at brugen af ’falske’ selvstændige ikke hører hjemme på det danske arbejdsmarked. Vi har sammen med arbejdsgiverne aftalt nogle løn- og arbejdsvilkår for ansatte – når nogle arbejdsgivere på den her måde forsøger at omgå de vilkår, skaber en kæmpe skævvridning af arbejdsmarkedet og vi risikerer et prekariat, som ikke nyder samme lønforhold og sikkerhed som det øvrige arbejdsmarked,” siger Thomas Enghausen.
De to tidligere ansatte hos Medistance har til sammen fået omkring 323.000 kroner i manglende løn, pension og ferie fra Lønmodtagernes Garantifond.
46 97 22 48
Tlf:30 71 75 97then@foa.dk
46 97 26 26https://www.foa.dk
FOA er Danmarks tredjestørste fagforbund - med ca. 172.000 medlemmer fordelt på 32 afdelinger. Størstedelen er ansat i kommuner og regioner, og vi organiserer også privatansatte.
Følg pressemeddelelser fra FOA
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra FOA
”Vi skal ikke hjem, vi skal videre”30.9.2022 09:28:39 CEST | Pressemeddelelse
2030: FOA roser regeringens plan for at prioritere velfærden, og peger på nye træk for at kunne leve op til fremtidens forventninger
Solid psykiatriplan rammer godt inden for skiven27.9.2022 16:15:00 CEST | Pressemeddelelse
I FOA er der glæde over, at den nye psykiatriplan endelig er landet og bygger på en bred forligskreds. Planen lover godt for at skabe en bedre fungerende psykiatri.
FOA skal have ny sektorformand for social- og sundhedssektoren27.9.2022 08:00:00 CEST | Pressemeddelelse
Landets social- og sundhedspersonale skal have ny sektorformand. Torben Hollmann stopper efter ni år i toppen af dansk fagbevægelse. Han vender tilbage til Næstved Kommune, hvor han skal være chef for sundheds- og ældrearbejdet.
FOA roser regeringens velfærdsudspil26.9.2022 11:03:29 CEST | Pressemeddelelse
Tid til nærvær. Plads til faglighed. Fokus på rekrutteringsudfordringer, løn og arbejdsvilkår. FOAs forbundsformand roser ambitionerne i regeringens velfærdsudspil.
FOA roser muligheden for omskoling i ny arbejdsskadereform23.9.2022 15:00:54 CEST | Pressemeddelelse
De gode tiltag vejer op for de mindre gode i den nye reform, der skal sikre lønmodtagere, der udsættes for en arbejdsskade, en retfærdig erstatning og muligheden at fastholde tilknytningen til arbejdsmarkedet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022